31996R0168
L 025/2
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 168/96 НА СЪВЕТА
от 29 януари 1996 година
за изменение на Регламент (ЕО) № 519/94 относно общите правила за внос от някои трети страни
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113 от него,
като взе предвид предложението на Комисията,
като има предвид, че Регламент (ЕО) № 3285/94 на Съвета от 22 декември 1994 г. за общите правила за внос и за отмяна на Регламент (ЕО) № 518/94 (1) се прилага, inter alia, за продуктите, попадащи в обхвата на разпоредбите на Договора за ЕОВС, без да се нарушават възможните мерки за прилагане на споразумение, отнасящо се специално за продуктите от ЕОВС;
като има предвид обаче, че продуктите, за които се отнася Договорът за ЕОВС, не попадат в материалния обхват на Регламент (ЕО) № 519/94 на Съвета от 7 март 1994 г. за общите правила за внос от някои трети страни и за отмяна на Регламенти (ЕИО) № 1765/82, (ЕИО) № 1766/82 и (ЕИО) № 3420/83 (2);
като има предвид, че в интерес на съгласуваността и за премахване на административните усложнения, причинени от липсата на еднакво третиране на продуктите от ЕОВС по отношение на продуктите, попадащи в обхвата на Регламент (ЕО) № 519/94, обхватът на посочения регламент следва да бъде разширен, за да включва продуктите, обхванати от разпоредбите на Договора за ЕОВС и регламентът да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
След четвъртото съображение на Регламент (ЕО) № 519/94 се добавя следното съображение:
„като има предвид, че общите правила, прилагани спрямо вноса, се прилагат също спрямо продуктите от ЕОВС, без да се нарушават възможните мерки за прилагане на споразумение, отнасящо се специално до тези продукти;“.
Член 2
Член 1, параграф 1 от Регламент (ЕО) № 519/94 се заменя със следното:
„1. Настоящият регламент се прилага спрямо вноса на продукти с произход от третите страни, посочени в приложение I, с изключение на текстилните продукти, попадащи в обхвата на Регламент (ЕО) № 517/94.“
Член 3
Настоящият регламент влиза в сила на третия ден след публикуването му в Официален вестник на Европейските общности.
Той се прилага от 15 декември 1995 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 януари 1996 година.